Վաղվա լեգենդները

Վաղվա լեգենդները (անգլ.՝ DC's Legends of Tomorrow), ամերիկյան մարտաարկածային հեռուստասերիալ է, որի ստեղծողներն են Գրեգ Բերլանտին, Մարկ Գուգենհեյմը, Էնդրյու Քրեյսբերգը և Ֆիլ Քլեմերը, ովքեր նաև Սառա Սեքթերի և Քրիս Ֆեդակի հետ միասին հեռուստասերիալի գործադիր պրոդյուսերներն են, Քլեմերը նաև համարվում է շոուռաներ։ Հեռուստասերիալի պրեմիերան տեղի է ունեցել 2016 թվականի հունվարի 21-ին և հեռարձակվում է The CW հեռուստաալիքով։ Հեռուստասերիալը հանդիսանում է «Նետ» և «Ֆլեշ» հեռուստասերիալների սփին-օֆֆը։ 2016 թվականի մարտի 11-ին The CW-ն հեռուստասերիալը երկարաձգել է երկրորդ եթերաշրջանի համար։


== Նախապատմություն ==
Ժամանակի ճանապարհորդ Ռիպ Հանթերը ճանապարհորդում է անցյալ՝ ներկայիս օրեր, որտեղ նա հավաքում է հերոսների և չարագործների թիմ՝ փորձելով կանխել Վանդալ Սևիջի՝ աշխարհը վերացնելու մտադրությունը։


== Անձնակազմ և դերակատարներ ==
Հիմնական անձնակազմը հիմնված է DC Comics–ի կերպարների վրա։


=== Հիմնական ===

Պրոֆեսոր Մարտին Շտայն/ Հրե փոթորիկ (Վիկտոր Գարբեր)Միջուկային ֆիզիկոս կենտրոնացած փոխակերպման վրա, ով ինչպես նաև Հրե փոթորկի կեսն է Ջեֆերսոն Ջեքսոնի հետ։ Շտայնը նաև Ռեյ Պալմերի նախկին քոլեջի դասախոսն է եղել։ Գրիմ ՄաքՔոմբը մարմնավորել է երիտասարդ Շտայնին 1975 թվականին։ Կերպարը առաջին անգամ երևացել է «Ֆլեշ» հեռուստասերիալում։

Ռեյ Պալմեր/ Ատոմ (Բրենդոն Ռաութ)Գիտնական, գյուտարար, գործարար և Palmer Technologies-ի գլխավոր տնօրեն, ով ստեղծել է հզոր կոստյում, որը փոքրանալու և մեծանալու հնարավորություն ունի։ Կերպարն առաջին անգամ երևացել է «Նետ» հեռուստասերիալում։

Ռիպ Հանթեր (Արթուր Դարվիլ)Ապագայից եկած ժամանակի մեջ ճանապարհորդ, ով եկել է ներկա ժամանակ՝ աշխարհը և իր ընտանիքը փրկելու համար։ Նա և Վանդալ Սևիջը ոխերիմ թշնամիներ են համարվում բոլոր ժամանակներում։ Երիտասարդ Ռիբ Հանթերին մարմնավորել է Էյդեն Լոնգուորթը։

Սառա Լենս/ Սպիտակ դեղձանիկ (Քեյթի Լոտց)Սկզբում հայտնի է որպես «Դեղձանիկ», «Նետ» հեռուստասերիալի երկրորդ եթերաշրջանում, հետագայում սպանվել է երրորդ եթերաշրջանում։ Այժմ նա կրում է Սպիտակ դեղձանիկ կեղծանունը, այն բանից հետո, երբ նա հարություն առավ Լազարուսի փոսում՝ հեռուստասերիալի չորրորդ եթերաշրջանում։ Կերպարը առաջին անգամ երևացել է «Նետ» հեռուստասերիալում։

Ջեֆերսոն Ջեքսոն/ Հրե փոթորիկ (Ֆրանց Դրամեհ)Ավագ դպրոցի նախկին մարզիկ, ով ավարտել է իր խոստումնալից կարիերան վնասվածքի պատճառով և այժմ աշխատում է որպես ավտոմեխանիկ։ Նա ծառայում է որպես հրե փոթորկի մյուս կեսը Մարտին Շտայնի հետ։ Պրոդյուսերները որոշեցին ստեղծել Ջեքսին՝ որպես հրե փոթորկի մյուս կեսը, որպեսզի լինի ինչ-որ մեկը, ով կլինի 20 տարեկան և կտարբերվի Ռոնիից՝ կատակաբանելով Շտայնի հետ միասին։ Կերպարը առաջին անգամ երևացել է «Ֆլեշ» հեռուստասերիալում։

Չայ-արա/ Էդիթ Բորդմեն/ Կենդրա Սոնդերս/ Բազեկին (Սիարա Հափեր)Երիտասարդ կին, ով պարզապես սովորում է, բազմիցս վերածնվել է դարերի ընթացքում։ Երբ նրան հրահրում են, նրա հին ռազմիկ անձը արտահայտվում է իր թևերով, որոնք դուրս են գալիս իր մեջքից։ Կերպարն առաջին անգամ երևացել է «Ֆլեշ» հեռուստասերիալում։ Աննա Դիվեր Սմիթը մարմնավորել է ծեր Կենդրային 1871 թվականին, ով հայտնի է նաև Դարչին անունով։

Քուֆու/ Ջո Բորդմեն/ Քարթեր Հոլ/ Բազեմարդ (Ֆալկ Հենչել)Եգիպտացի արքայազն, ով դատապարտված է մահանալ և վերածնվել իր սիրեցյալ Կենդրայի հետ միշտ, ունենալով ուժեր, որոնք նման են Կենդրայի ուժերին։ Կերպարը առաջին անգամ երևացել է «Ֆլեշ» հեռուստասերիալում։

Գիդեոն (Էմի Փամբերթոն)«Ալիքաթիռի» արհեստական բանականութունը։ Գիդեոնի այլընտրանքային տարբերակն երևացել է «Ֆլեշ» հեռուստասերիալում։

Միք Ռորի/ Ջերմային ալիք/ Քրոնաս (Դոմինիկ Փարսել)Լեոնարդ Սնարտի հանցակիցը, ով ի տարբերություն իր գործակցի օգտագործում է ջերմային ատրճանակ, որը կարողանում է այրել գրեթե ամեն ինչ։ Այն բանից հետո, երբ Սնարտը նրան թողնում է անցյալում, Ռորին հավաքագրվում է ժամանակի վարպետների կողմից և դառնում որսորդ Քրանաս, ով որսում է թիմին։ Միտչել Քումենը մարմավորել է երիտասարդ Ռորիին։ Կերպարն առաջին անգամ երևացել է «Ֆլեշ» հեռուստասերիալում։

Լեոնարդ Սնարտ/ Կապիտան սառնամանիք (Ուենթուորթ Միլեր)Կոռումպացված ոստիկանության աշխատակցի որդի, ով վարում է հեշտ և ազատ հանցագործական կյանք, և օգտագործում է մի ատրճանակ, որը սառեցնում է տարբեր իրեր և մարդկանց։ Կերպարն առաջին անգամ երևացել է «Ֆլեշ» հեռուստասերիալում։ Առաջին եթերաշրջանի վերջում Սնարտը զոհաբերու է իրեն՝ թիմին փրկելու համար։

Էոբարդ Թոուն/ Հակադիր Ֆլեշ (Մետ Լետչեր)Ապագայից եկած՝ սուպերչարագործ սփիդսթեր, ով Ֆլեշի ոխերիմ թշնամին է։ Նա Մահավն Լեգեոնի անդա է։ Կերպարն առաջին անգամ երևացել է «Ֆլեշ» հեռուստասերիալում։

Ամայա Ջիվի/ Վիքսեն (Մեյսի Ռիչարդսոն-Սելերս)Հնարավորություն ունի կախարդանքով կապվել կենդանական թագավորության ցանկացած ուժի հետ և ունենալ նրանց կարողություններից։ Ջիվի վիքսենի՝ Մարի ՄքՔեյբի տատն է։ Մարի ՄքՔեյբին Էրոուուերսի այլ հեռուստասերիալներում մարմնավորել է Մեգալին Էչիկանվոկեն։

Նեյթ Հեյվուդ/ Պողպատ (Նիք Զանո)Պատմաբան, ում պապը եղել է Ամերիկայի Արդարադատության Հասարակության անդամ Հրամանատար Պողպատը։


== Սերիաներ ==


=== 1-ին եթերաշրջան (2016) ===


=== 2-րդ եթերաշրջան (2016-17) ===
2016 թվականի ապրիլին, երբ դուրս եկավ երկրորդ եթերաշրջանի նախնական հոլովակը, Կլեմերը նշեց․ 

Եթերաշրջանում կլինեն նաև «Ամերիկայի արդարադատության հասարակության» անդամներից։


== Արտադրություն ==


=== Զարգացում ===
2015 թվականի հունվարին, համահեղինակ ստեղծող Գրեգ Բերլանտին հայտարարել է, որ եղել են նախնական բանակցություններ, սփին-օֆֆ ստեղծելու համար, որը կենտրանացած կլինի «Նետ» և «Ֆլեշ» հեռուստասերիալներից՝ Ռեյ Պալմերի/Ատոմի (Բրենդոն Ռաութ) վրա։ 2015 թվականի փետրվարին հայտարարվեց, որ սփին-օֆֆ հեռուստասերիալը նկարագրվում է որպես սուպերհերոսական թիմային շոու, որը The CW հեռուստաալիքի շնորհիվ, հնարավոր է հեռարձակվի 2015-16 թվականին։ Բերլանտին, Էնդրյու Կրիսբերգը, Մարք Գուգենհեիմը և Սառա Սեքթերը պետք է լինեին գործադիր պրոդյուսերները։ Հեռուստասերիալում պետք է նկարահանվեին «Նետ» և «Ֆլեշ» հեռուստասերիալների մի քանի երկրորդական դերեր, այդ թվում՝ Պալմերը, Լեոնարդ Սնարտը (Ուենվորթ Միլեր) և Դոկոր Մարտին Շտայնը (Վիկտոր Գարբեր)։ Քեյթի Լոտցը նույնպես նշվել է հիմնական անձնակազմի մեջ։ Այնտեղ պետք էին Նետ/Ֆլեշ հեռուստասերիալներից կերպարներ, որպեսզի ստեղծվեր հեռուստասերիալը, և այն պետք է ունենար լսումներ «Երեք DC Comics-ի կերպարներ, ովքեր երբեք չեն երևացել հեռուստասերիալներում»։
2015 թվականի մարտին, Սթիվեն Ամելը, ով մարմնավորում է Օլիվեր Քուիին/ Կանաչ Նետին «Նետ» հեռուստասերիալում, հաստատել է, որ հեռուստասերիալը կհեռարձակվի 2015-16 թվականին։ Բացի այդ, Կրիսբերգը հայտարարեց, որ կբացահայտվի «Նետ» հեռուստասերիալի երրորդ եթերաշրջանի վերջի էությունը, հատկապես Լոտցի նկարահանվելը հեռուստասերիալում՝ հաշվի առնելով, որ նրա նախորդ կերպարը՝ Դեղձանիկը, ով սպանվում է Նետ հեռուստասերիալի երրորդ եթերաշրջանի սկզբում։ Մարտին Դոմինիկ Փարսելը հայտարարել է, որ կատարելու է իր Ջերմայն Ալիք դերը հեռուստասերիալում, ինչպես նաև «Նետ» և «Ֆլեշ» հեռուստասերիալների կոմպոզիտոր Բլեյք Նելին լինելու է հեռուստասերիալի կոմպոզիտորը։ Ամսվա վերջին Արթուր Դարվիլը միացավ դերասանական կազմին Ռիպ Հանթեր դերով, մինչ Սիարա Ռենեն արդեն միացել էր դերասանական կազմին Կենդրա Սոնդերս/ Բազեկին դերով։ 2015 թվականի ապրիլին դերասանական կազմին միացավ նաև Ֆրանց Դրամեհը Ջեքսի դերով։
2015 թվականի մայիսի 7-ին ընդունվեց պաշտոնական անուն՝ «Վաղվա լեգենդները» (DC's Legends of Tomorrow)։ Ամսվա մեջ ընդունվեց, որ Քեյթի Լոտցը կատարելու է Սառա Լենսի դերը, ով կրելու է Սպիտակ Դեղձանիկ մականունը։ 2015 թվականի հունիսին հայտարարվեց, որ Ֆիլ Քլեմեր եղել է հեռուստասերիալի շոուռաները, ինչպես նաև գործադիր պրոդյուսերը։ Ամսվա վերջում Գրանթ Գասթինը հայտարարել է, որ նա կերևա հեռուստասերիալում Բարի Ալեն/Ֆլեշ դերով։ 2015 թվականի օգոստոսին Քասփեր Քրամփը միացավ դերասանական անձնակազմին Վանդալ Սևիջի դերով։
2016 թվականի մարտի 11-ին հեռուստասերիալը երկարաձգվեց երկրորդ եթերաշրջանի։ Երկրորդ եթերաշրջանի համար Քլեմերը հայտարարել է, որ «Նետ» հեռուստասերիալի գրող Կետո Շիմզուն և «Ֆլեշ» հեռուստասերիալի գրող Գրեյն Գոդֆրին կաշխատեն «Վաղվա Լեգենդներ»-ի վրա։


=== Նկարահանումներ ===
2015 թվականի մայիսին Վիկտոր Գարբերը հայտարարեց, որ նկարահանումները սկսելու են 2015 թվականի օգոստոսին, 2016 թվականի հունվարին հեռարձակվելու համար։ Նկարահանումները սկսել են 2015 թվականի սեպտեմբերի 9-ին Բրիտանական Կոլումբիա նահանգի Վանկուվեր քաղաքում ։


== Հեռարձակում ==
«Վաղվա լեգենդները» ԱՄՆ-ում հեռարձակվել է 2016 թվականի հունվարի 21-ին, և առաջին եթերաշրջանը բաղկացած էր տասնվեց սերիաներից։ Ավստրալիայում հեռուստասերիալը հեռարձակվել է 2016 թվականի հունվարի 22-ին,, իսկ Մեծ Բրիտանիայում 2016 թվականի թվականի մարտի 1-ին։


== Ընդունում ==


=== Քննադատական ընդունում ===
Rotten Tomatoes կայքը հեռուստասերիալին տվեց 59% վարկանիշ՝ 6.2/10 վարկանիշ հիմնված 31 քննադատների վրա։
IGN-ից Ջեսկ Շիդենը պիլոտի առաջին մասը գնահատել է 7.7, գովաբանելով շոուի զվարճալի դինամիկան և Արթուր Դարվիլի ներկայացումը։ Պիլոտի երկրորդ մասը նա գնահատել է 8.4։


=== Վարկանիշ ===


== Ծանոթագրություններ ==


== Արտաքին հղումներ ==
Պաշտոնական կայքէջ